CONFERINTA "DIGITALIZARE SI SIGURANTA CIBERNETICA" Funcționarea corectă  a 5G și AI, la mâna factorului uman
Implementarea tehnologiei 5G și utilizarea pe scară largă a inteligenței artificiale implică oportunități, dar și riscuri de securitate cibernetică în care acțiunile factorului uman sunt esențiale pentru funcționarea corectă a întregului ecosistem din domeniul IT and C, au afirmat participanții la cea de-a opta ediție a Conferinței 'Digitalizare și Siguranță Cibernetică', organizată de Grupul de presă BURSA. Marius Săceanu, secretarul general al ANCOM, a arătat că reușita implementării tehnologiei 5G o vom măsura în momentul în care vom vedea inovație peste această tehnologie.